钦定古今图书集成/明伦汇编/闺媛典/第334卷 > 侯继图妻任氏
## 钦定古今图书集成/明伦汇编/闺媛典/第334卷 > 侯继图妻任氏

按《全唐诗》，任氏，蜀尚书侯继图妻。继图读书大慈寺，
忽桐叶飘坠，上有诗云：“拭翠敛蛾眉，为郁心中事。搦
管下庭除，书成相思字。此字不书石，此字不书纸。书
在秋叶上，愿逐秋风起。天下有心人，尽解相思死。天
下负心人，不识相思字。有心与负心，不知落何地。”后
数年，图卜婚任氏，方知桐叶句乃任氏在左绵书也。